cyanic-selkie/wikianc huggingface dataset:
BMW Σειρά 7
Έκτη γενιά (G11 / G12, 2015-σήμερα)
Το G11 / G12 είναι η έκτη γενιά της Σειράς 7, η οποία κατασκευάζεται από το 2015 και παρουσιάστηκε στις 10 Ιουνίου 2015 στα κεντρικά γραφεία της BMW στο Μόναχο. Μια επίσημη δημόσια παρουσίαση πραγματοποιήθηκε στο Διεθνές Σαλόνι Αυτοκινήτου της Φρανκφούρτης το 2015.
Το G11 είναι το κωδικό όνομα για το μοντέλο μικρού μεταξονίου, ενώ το μακρύτερο μοντέλο έχει κωδικό G12 και χαρακτηρίζεται με ένα πρόσθετο γράμμα L.
Η G11 / G12 είναι η πρώτη σειρά αυτοκινήτων της BMW Group που βασίζεται στην πλατφόρμα OKL (Oberklasse, γερμανικός όρος για την κατηγορία πολυτέλειας). Η πλατφόρμα OKL υιοθετεί την τεχνολογία που παρουσιάστηκε για πρώτη φορά στα μοντέλα BMW i, δηλαδή την εισαγωγή πολυμερών ενισχυμένων με ίνες άνθρακα ως κατασκευαστικά στοιχεία του σασί.
Στο πλαίσιο της στρατηγικής της BMW για την εισαγωγή plug-in υβριδικών παραλλαγών για όλα τα μελλοντικά μοντέλα αυτοκινήτων τόσο τα μοντέλα μικρών και μεγάλων μεταξόνων θα διατίθενται με υβριδικούς κινητήρες υπό τις ονομασίες 740e και 740Le το 2016.
Παραγωγή και πωλήσεις
Οι πωλήσεις υβριδικών μοντέλων της Σειράς 7 στις Ηνωμένες Πολιτείες έχουν ως εξής:
Εξωτερικοί σύνδεσμοι
7 Σειρα Κατηγορία:Αυτοκίνητα πολυτελείας Κατηγορία:Γερμανικά αυτοκίνητα
Εστουδιαντίνα Νέας Ιωνίας
Η Εστουδιαντίνα Νέας Ιωνίας είναι ελληνική ορχήστρα παραδοσιακής μουσικής. Το όνομά της έλκει την καταγωγή του στην πιο διάσημη ελληνική ορχήστρα Εστουδιαντίνα, που δημιουργήθηκε στην Σμύρνη και έκανε το γύρο του κόσμου κατά το χρονικό διάστημα 1898 – 1921.
Ιστορία
Τα τέλη του 19ου αιώνα βρίσκουν την Ελληνική πολιτεία της Σμύρνης σε ένα πολιτιστικό και οικονομικό οργασμό, πράγμα που ενισχύεται από την εμπορική κατάπτωση της Κωνσταντινούπολης και συνεπώς τη μεταφορά του εμπορικού κέντρου της Ανατολής στην ολοένα και αναδυόμενη Σμύρνη. Το πρότυπο της γαλλικής estudiantine, ένα κουαρτέτο με δυο μαντολίνα, μια μάντολα και μια κιθάρα, αποκτά μιμητές στην Κωνσταντινούπολη.
Δυο νεαροί και ταλαντούχοι μουσικοί, ο Φαναριώτης Βασίλειος Σιδέρης και ο Αθηναίος (αλλά και αυτός κάτοικος της Πόλης) Αριστείδης Περιστέρης αναλαμβάνουν την πρωτοβουλία για την ίδρυση του πρώτου αυτού οργανωμένου μουσικού σχήματος, που ονομάστηκε "Τα Πολιτάκια" και αργότερα "Σμυρναίικη Εστουδιαντίνα". Οι μουσικοί προσάρμοσαν το ύφος αυτού του πρότυπου ορχήστρας σε πιο ελληνικά πρότυπα μελωδιών και ρυθμών και έβαλαν στίχους, ενώ οι μελωδίες διαδόθηκαν ταχύτατα, τραγουδισμένες από τενόρους και χορωδίες. Η επιτυχία της πρώτης αυτής Εστουδιαντίνας δίνει ώθηση και σε άλλους επίλεκτους μουσικούς της Πόλης και της Σμύρνης να δημιουργήσουν ανάλογες μουσικές ομάδες.
Αναπτύσσεται έτσι ένα καινοτόμο και πρότυπο μουσικό κίνημα – ορχήστρα που δημιουργεί νέες μορφές στην Ελληνική μουσική μέσω της αφομοίωσης στοιχείων της Ανατολής και της Δύσης. Το σημαντικότερο ωστόσο στοιχείο, ενδεικτικό της προσφοράς της, υπήρξε το γεγονός ότι στους κόλπους της γεννήθηκε η οπερέτα, διαμορφώθηκε το ρεμπέτικο τραγούδι, η Αθηναϊκή καντάδα και αργότερα το λαϊκό τραγούδι, διαχωρίζοντας σαφώς το ύφος των τραγουδιών σε ελαφρό και λαϊκό, με τους διάφορους χαρακτήρες του.
Η αποβίβαση του ελληνικού στρατού στη Σμύρνη, στο πλαίσιο της εφαρμογής της Συνθήκης των Σεβρών, δίνει νέα ώθηση στην πολιτιστική ζωή της περιοχής για την επόμενη τριετία, μέχρι την μεγάλη Καταστροφή του 1922. Ωστόσο, το θλιβερό γεγονός της αλώσεως της Σμύρνης δεν μπόρεσε να ανακόψει τη δημιουργική προσφορά των πρωταγωνιστών της εν λόγω ορχήστρας. Όσοι από αυτούς σώθηκαν από την καταστροφή επρόκειτο να ανασυνταχθούν στην Αθήνα και τον Πειραιά, στήνοντας και συντονίζοντας ως διευθυντές και συνθέτες τις πρώτες δισκογραφικές εταιρίες στην Ελλάδα. Μεταξύ αυτών αξίζει να επισημάνει κανείς τον Σπύρο Περιστέρη, τον Παναγιώτη Τούντα, τον Βαγγέλη Παπάζογλου, το Δημήτρη Σέμση, τον Απόστολο Βαλαρούτσο κ.α.
Η Εστουδιαντίνα Νέας Ιωνίας
Στα χνάρια αυτής της ιστορίας και αυτών των μουσικών δημιουργήθηκε το έτος 1998 στην Νέα Ιωνία Μαγνησίας η νέα Εστουδιαντίνα, μια 30μελής ομάδα νέων ανθρώπων που ασχολούνται καθημερινά με την ορχήστρα και εν γένει με την μουσική. Πρόκειται για μια ορχήστρα, η οποία, αφομοιώνοντας νέα στοιχεία, προσπαθεί να δημιουργεί και να προτείνει νέες μουσικές φόρμες με σκοπό την προσέλκυση ολοένα και περισσότερων νέων στην γνήσια Ελληνική μουσική.
Περισσότερες από 180 συναυλίες έχουν πραγματοποιηθεί από το 1999 στην Ελλάδα και στο εξωτερικό στους γνωστότερους συναυλιακούς χώρους, με την σύμπραξη γνωστών ερμηνευτών της Ελληνικής μουσικής, και αποσπώντας εξαιρετικές κριτικές τόσο από Έλληνες όσο και διεθνείς κριτικούς καθώς και από τον τύπο.
Δισκογραφία
Η Εστουδιαντίνα, εκτός από τις συναυλιακές της εμφανίσεις, προσπαθεί επίσης να διασώσει και να διαδώσει, μέσω δισκογραφικών παραγωγών, το υλικό πάνω στο οποίο δουλεύει, τη μουσική και των παλιών Σμυρνιών συνθετών και των καινούργιων (συνθέτες, τραγουδιστές και μουσικοί εκτελεστές).
Τον Ιανουάριο του έτους 2004 εκδόθηκε η πρώτη δισκογραφική συλλογή με τον τίτλο «Σμύρνη» και παραγωγό τον Γιώργο Νταλάρα, δίσκος που απέσπασε τη διάκριση του καλύτερου δίσκου της χρονιάς και που μέσα σε δύο μήνες έφτασε και ξεπέρασε τις πωλήσεις του χρυσού δίσκου (40.000 αντίτυπα). Το καλοκαίρι του ίδιου έτους, η Εστουδιαντίνα παρουσίασε ένα πρωτότυπο DVD από συναυλία που έλαβε χώρα με αφορμή τα 80 χρόνια από την καταστροφή της Σμύρνης, στο Ωδείο Ηρώδου του Αττικού με τον Γιώργο Νταλάρα και τη Γλυκερία. Το Δεκέμβρη του 2005 εκδίδεται σε περιορισμένο αριθμό CDs η ζωντανή ηχογράφηση της συναυλίας (Βόλος, Απρίλης 2004) της Εστουδιαντίνας με την Ορχήστρα Λαϊκών Οργάνων Οδησσού και τον Μπάμπη Τσέρτο. Μέσα στις ημέρες του Πάσχα του 2006 κυκλοφορεί ο δεύτερος κατά σειρά δίσκος της Εστουδιαντίνας, με τίτλο "Δάκρυ στο γυαλί", και με παραγωγό και πάλι τον Γ. Νταλάρα. Το 2008 κυκλοφορεί ο δίσκος "Τραγούδια με ουσίες" που αποτελεί τη ζωντανή ηχογράφηση των συναυλιών που πραγματοποιήθηκαν στο Ηρώδειο το 2007, με τραγούδια που στο θέμα τους έχουν τη χρήση "ουσιών". Πριν τα Χριστούγεννα του 2009 κυκλοφορεί από την εφημερίδα Veto ο τρίτος δίσκος της ορχήστρας, με παραδοσιακά κάλαντα από όλη την Ελλάδα.
Τον Φεβρουάριο του 2021 κυκλοφορεί ο τελευταίος δίσκος της Ορχήστρας με τίτλο "Η Γη της Ιωνίας" στον οποίο συμμετέχουν πολλοί γνωστοί τραγουδιστές.
Εξωτερικοί σύνδεσμοι
Κατηγορία:Μουσική στην Ελλάδα Κατηγορία:Παραδοσιακή μουσική Κατηγορία:Ορχήστρες Κατηγορία:Νομός Μαγνησίας
Beagle
Το όνομα Beagle μπορεί να αναφέρεται στα εξής:
Μήτις
Η Μήτις είναι όνομα προερχόμενο από την Ελληνική μυθολογία και μπορεί να αφορά:
Κατηγορία:Αποσαφηνίσεις ονομάτων
Ντόρα Ντ'Ίστρια
Βιογραφικά στοιχεία
Η Ντόρα Ντ' Ίστρια γεννήθηκε το 1828 στο Βουκουρέστι της Ρουμανίας. Η καταγωγή της ήταν αλβανική (ή κατά άλλους βλάχικη) από τον φαναριώτικο οίκο των Γκίκα, από τον οποίο προέρχονταν πολλοί ηγεμόνες σε Βλαχία και Μολδαβία μεταξύ 1760 και 1821. Ο πατέρας της ήταν ο Mihai Ghica, μεγάλος βάνος (διοικητής) της Κραϊόβας και αργότερα υπουργός εσωτερικών απόγονος του Gheorghe Ghica από το Ζαγόρι και η μητέρα της η ελληνικής καταγωγής ρουμάνα πριγκίπισσα Αικατερίνη Φωκά. Η Ελένη είχε άλλα πέντε αδέλφια, δύο κορίτσια (τη Σοφία και την Όλγα) και τρία αγόρια (τον Ματθαίο, τον Βλαδίμηρο και τον Γεώργιο). . Το 1849 παντρεύεται τον Ρώσο πρίγκιπα Κολτσόφ-Μασάλσκι με τον οποίο πηγαίνει να ζήσει στην Πετρούπολη. Εκεί κάνει ταξίδια, ζωγραφίζει και γράφει. Το 1854 η Αυτοκρατορική Ακαδημία Καλών Τεχνών την βραβεύει με το αργυρό μετάλλιο για το έργο της Έλατο και φοίνικας, εμπνευσμένο από ένα ποίημα του Χάινριχ Χάινε. Μετά από πέντε χρόνια εγκαταλείπει το σύζυγό της, με τον οποίο δεν είχε αποκτήσει παιδιά, και τη Ρωσία και κάνει διάφορα ταξίδια στην Ευρώπη: Βέλγιο, Ελβετία για να καταλήξει το 1871 στη Φλωρεντία. Σ΄αυτήν την πόλη θα γνωρίσει τον πολύ νεότερό της Άγγελο ντε Κουμπερνάτις, καθηγητή των ανατολικών γλωσσών, με τον οποίο και έζησε μέχρι το τέλος της ζωής της.
Μόρφωση
Προερχόταν από ένα οικογενειακό περιβάλλον με δημοκρατικές αντιλήψεις και αγάπη για τα γράμματα ιδιαίτερα κοσμοπολίτικο: ο πατέρας της ήταν από τους πρώτους που είχε υιοθετήσει τη δυτική ενδυμασία και ενδιαφερόταν για τις αρχαιολογικές μελέτες, ενώ η μητέρα της ήταν η πρώτη γυναίκα στη Βλαχία η οποία έγραψε στη ρουμανική γλώσσα, «ένα υπόδειγμα που συνδύαζε τη γυναικεία χειραφέτηση με τον γλωσσικό εθνικισμό». Ακολουθώντας το αρχαιοελληνικό πρότυπο αγωγής μέσα στην οικογένειά της ασκείτο και σωματικά μαθαίνοντας κολύμπι στον Δούναβη. Εξοικειώθηκε σύντομα με τα αρχαία ελληνικά και τα λατινικά, την ελληνική μυθολογία και ιστορία και τις ευρωπαϊκές γλώσσες: τα γαλλικά, τα γερμανικά, τα ιταλικά και τα ρώσικα.
Το φιλελληνικό της έργο
Με το συγγραφικό της έργο, άρθρα σε ευρωπαϊκά έντυπα και βιβλία υποστήριξε κάθε ελληνική υπόθεση και ενημέρωσε την κοινή γνώμη σε μια εποχή δημιουργίας ενός κύματος ανθελληνισμού. Το εκτενές έργο της δείχνει πως υιοθετούσε πλήρως τη φιλελληνική θεώρηση της σύγχρονης Ελλάδας ως συνέχειας της αρχαίας από κάθε άποψη. Έτσι για παράδειγμα με τις εργασίες της για τα Ιόνια νησιά, υποστήριξε την ελληνικότητά τους και την ως εκ τούτου αναγκαιότητα απόδοσής τους στην Ελλάδα. Όταν ξεσπά η Κρητική Επανάσταση του 1866 εφοδιάζει τους εξεγερμένους με όπλα, ενώ με την εργασία της για τα δημοτικά τραγούδια προβάλει τη συνέχεια με την αρχαία Ελλάδα: οι ήρωές τους, οι Κλέφτες, ισχυρίζεται «είναι νέοι άνδρες, οι οποίοι από πολλές απόψεις μοιάζουν περισσότερο με τους ρωμαλέους συντρόφους του Αχιλλέα, παρά με τους φοβισμένους υπηκόους του τελευταίου Κωνσταντίνου».
Τιμητικές αναγνωρίσεις
Οι γλύπτες αδελφοί Φυτάλη φιλοτεχνούν την προτομή της. Η Ελληνική Αρχαιολογική Εταιρεία την ανακηρύσσει στις 23 Μαΐου 1860 επίτιμο εταίρο της-τίτλος που απονεμόταν πρώτη φορά σε γυναίκα. Το 1867 της απονεμήθηκε ο τίτλος του επίτιμου Έλληνα πολίτη. Ο δήμος Αθηναίων έχει δώσει το όνομά της σε έναν δρόμο του Ευαγγελισμού.
Η προέλευση της οικογένειας Γκίκα
Το 1673 ο Λεοπόλδος ο 1ος  (ή Leopold Ignaz Joseph Balthasar Felician όπως ήταν ολόκληρο το όνομα του), βασιλιάς της Ουγγαρίας, της Βοημίας, της Κροατίας και Αρχιδούκας της Αυστρίας, έδωσε τον τίτλο ‘Πρίγκηπας της ιερής Ρωμαϊκής Αυτοκρατορίας’ στον Grigore II Ghica. Ποια ήταν όμως η οικογένεια Γκίκα; Η οικογένεια Γκίκα ήταν μία μεγάλη οικογένεια της Ρουμανίας, τα μέλη της οποίας είχαν διασπαρεί στη Βλαχία, Μολδαβία και το Βασίλειο της Ρουμανίας. Η προέλευση της οικογένειας δεν είναι ξεκάθαρη. Ορισμένοι, όπως ο Paul Cernovodeanu ( La Famille Ghika  – court historique  ) και ο Charles Francis Richardson ( The International Cyclopedia   : A Compendium of Human Knowledge  , Rev . with Large Additions , Volume 6, 1898 ), τη θεωρούν αλβανικής καταγωγής, ενώ άλλοι, όπως ο Liviu Borda ș ( Dor de Dun   ă re ş i alte nostalgii cosmopolite - Pre ţ ul cosmopolitismului   , Observator Cultural , No . 437, August , 2008 ), τη θεωρούν βλάχικης καταγωγής.
Ο Vasile Lupu (ή Vasil Koci όπως ήταν το πραγματικό του ονοματεπώνυμο) ήταν βοεβόδας (δηλαδή πρίγκηπας) της Μολδαβίας στα 1634-1653. Γεννήθηκε το 1595 στο Arbanasi, ένα αρβανίτικο χωριό στη Βουλγαρία. Ήταν γιος του Ni k ol l ë K oci, από την Ήπειρο, ο οποίος μαζί με άλλους  μισθοφόρους, κατέφυγε στο Arbanasi. Ο Vasile, που πήρε αργότερα το παρατσούκλι ‘ Lupu ’ (λύκος), εισήγαγε το πρώτο κωδικοποιημένο σύνταγμα στη Μολδαβία το 1646, στο Ia ş i (Ιάσιο). Το σύνταγμα ήταν γνωστό ως ‘ Carte rom â neasc ǎ de î nv ăţă tur ă’ (Ρουμανική χάρτα/βιβλίο της γνώσης) ή και ως ‘ Pravila lui Vasile Lupu ’ (Κώδικας του Vasile Lupu ). Οι απόγονοι της οικογένειας Κότσι ενώθηκαν μέσω γάμου με άλλες αριστοκρατικές οικογένειες της Μολδαβίας, όπως οι Bucioc, Boulesti και Abazesti. (Susana Andea (2006). History of Romania: compendium. Romanian Cultural Institute και Nicolae Iorga, Byzance après Byzance: continuation de l'histoire de la vie byzantine, Bucarest, 1935)
Απ’ την άλλη, ορισμένα μέλη της οικογένειας Ghica προέβαλαν μία Βλάχικη εθνική συνείδηση. Για παράδειγμα τα μέλη της οικογένειας που είχαν καταφύγει και ζούσαν στην Αυστρία, ετεροπροσδιορίζονταν ως Βλάχοι. Γνωρίζουμε επίσης ότι στα σχέδια του Grigore III Ghica ήταν να ανοίξει βλάχικα σχολεία, στις περιοχές των Βαλκανίων που ήταν υπό Οθωμανική κυριαρχία.( Liviu Borda ș,  Dor de Dun ă re ş i alte nostalgii cosmopolite — Pre ţ ul cosmopolitismului , Observator Cultural, No . 437, August , 2008)
Μέχρι το 1777 - χρονιά κατά την οποία ο Grigore III Ghica δολοφονήθηκε επειδή αντιτέθηκε στην προσάρτηση της Μπουκοβίνα ( Буковина ), περιοχή που σήμερα μοιράζεται ανάμεσα στην Ουκρανία και τη Ρουμανία, από τους Αψβούργους - άλλα από τα μέλη της οικογένειας Γκίκα ήταν επηρεασμένοι από τη ρουμανική ταυτότητα και άλλοι είχαν εξελληνισθεί (υιοθετόντας την ελληνο-φαναριώτικη ταυτότητα στην Κωνσταντινούπολη).
Η ιστορία και η φήμη της οικογένειας, είναι περισσότερο γνωστές στο δυτικό κοινό από το βιβλίο της Elena Ghica ‘ Gli Albanesi in Rumenia. Storia dei principi Ghika ’ (Οι Αλβανοί στη Ρουμανία. Η ιστορία των πριγκίπων Γκίκα). Η Dora d ' Istria (ψευδώνυμο της Elena Ghica ), υιοθέτησε τη θεωρία της αλβανικής καταγωγής του ιδρυτή της οικογένειας, αν και στην αρχή είχε μια φιλελληνική συμπεριφορά, λόγω της ελληνικής καταγωγής της μητέρας της Αικατερίνης Φωκά και λόγω του Έλληνα δασκάλου της, Γρηγορίου Παπαδόπουλου. Άρχισε να μελετάει την αλβανική ιστορία και τελικά έγινε - κυρίως από το 1866 και μετά - ο κύριος υποστηρικτής στη δυτική Ευρώπη του αλβανικού ζητήματος, παρόλο που ποτέ δεν έμαθε την αλβανική γλώσσα. Το βιβλίο της ‘ Gli Albanesi in Rumenia. Storia dei principi Ghika ’ που εκδόθηκε το 1873 στη Φλωρεντία, κάνοντας την οικογένεια της να την αποκληρώσει, κατάφερε να μετατοπίσει την αντίληψη του κοινού προς την θεωρία της αλβανικής καταγωγής της οικογένειας και προς τον εξοβελισμό της βλάχικης θεωρίας.
Του βιβλίου προηγήθηκαν μία σειρά από άρθρα σχετικά με τα έθνη της νοτιο-ανατολικής Ευρώπης και της μάχης τους για ανεξαρτησία. Μετά από άρθρα για τη ρουμανική (1859), την ελληνική (1860) και τη σερβική εθνική ταυτότητα (1865), η Dora d ' Istria εξέδωσε το 1866 ένα άρθρο με τίτλο ‘Η αλβανική ταυτότητα σύμφωνα με τα λαϊκά τραγούδια’. Η μελέτη αυτή μεταφράστηκε στα αλβανικά το 1867 από τον Arb ë resh ë (Αλβανό της Ιταλίας) πατριώτη Dhimit ë r Kamarda και ως πρόλογο είχε ένα ποίημα με επαναστατικό περιεχόμενο, που γράφτηκε από έναν Αλβανό συγγραφέα ο οποίος με αυτό απευθυνόταν στους συμπατριώτες του, καλώντας τους να επαναστατήσουν εναντίον των Οθωμανών (Nathalie Clayer, Origins of Albanian nationalism, Karthala, Paris, 2007, p.209)
Η D ' Istria ήταν πολύ καλή ζωγράφος. Ήταν μέλος πολλών εκπαιδευτικών συλλόγων, όπως η Ιταλική Ακαδημία. Είχε ανακηρυχθεί ως επίτιμη πολίτης από το Κοινοβούλιο της Ελλάδας και ως επίτιμη δημότης από ορισμένες ιταλικές πόλεις. Ήταν καλή κολυμβήτρια, και ασχολούνταν επίσης με την ορειβασία. Είχε κάνει μία αναρρίχηση στο βουνό Blanc στις 1 Ιουνίου του 1860, την οποία είχε περιγράψει στο βιβλίο της ‘ La Suisse allemande ’.
Πέθανε στη Φλωρεντία στις 17 Νοεμβρίου του 1888.
Συγγραφικό έργο
Έγραψε πάρα πολλά βιβλία, από τα οποία μερικά είναι: Εξέδωσε επίσης τα μυθιστορήματα ‘ Fyl é tia e Arbenor é pr è j Kanekate laoshima ’ - Λιβόρνο 1867 - και ‘ Gli Albanesi in Rumenia ’, ιστορία της οικογένειας της, της οικογένειας Γκίκα, από τον 17ο ως τον 19ο αιώνα (η 2η έκδοση στη Φλωρεντία το 1873)
Επίσης συνεργάστηκε με τα περιοδικά, Επιθεώρησις των δύο κόσμων, (γαλλικό), Δίκαιον (ιταλικό), Ανατολικός Μηνύτωρ, τα αθηναϊκά Έσπερος, Θεατής, Ελπίδα, Πανδώρα και το Κωνσταντινουπολίτικο Ευριδίκη και το Σμυρναίικο  Ο Μέντωρ.
Πηγές
Κατηγορία:Ρουμάνοι συγγραφείς Κατηγορία:Φιλέλληνες Κατηγορία:Οικογένεια Γκίκα Κατηγορία:Έλληνες της Ρουμανίας Κατηγορία:Ρώσοι φεμινιστές Κατηγορία:Αλβανοί φεμινιστές
Σινέντ Ο' Κόνορ
Η Σινέντ Μαρί Μπερναντέτ Ο' Κόνορ (Sinéad Marie Bernadette O'Connor), (8 Δεκεμβρίου 1966 – 26 Ιουλίου 2023) ήταν Ιρλανδή τραγουδίστρια και τραγουδοποιός. Ο πρώτος δίσκος της, The Lion and the Cobra, κυκλοφόρησε το 1987 και την έκανε παγκοσμίως γνωστή. Ο δεύτερος δίσκος της, I Do Not Want What I Haven't Got (1990), έλαβε διθυραμβικές κριτικές με την κυκλοφορία του και έγινε η μεγαλύτερη επιτυχία της, πουλώντας πάνω από επτά εκατομμύρια αντίτυπα παγκοσμίως. Το πρώτο single, "Nothing Compares 2 U", ανακηρύχθηκε το 1990 το νούμερο ένα single από το Billboard Music Awards.
Κυκλοφόρησε δέκα δίσκους : ο δίσκος Am I Not Your Girl? (1992) και ο δίσκος Universal Mother (1994) έγιναν και οι δύο χρυσοί στο Ηνωμένο Βασίλειο, ο δίσκος Faith and Courage (2000) έγινε χρυσός στην Αυστραλία και ο δίσκος Throw Down Your Arms (2005) έγινε χρυσός στην Ιρλανδία. Το έργο της περιλάμβανε τραγούδια για ταινίες, συνεργασίες με πολλούς άλλους καλλιτέχνες και εμφανίσεις σε συναυλίες για φιλανθρωπικούς σκοπούς. Τα απομνημονεύματά της, που κυκλοφόρησαν το 2021 με τίτλο Rememberings, έγιναν μπεστ-σέλλερ.
Σε όλη την μουσική της καριέρα ήταν ειλικρινής για το πνευματικό της ταξίδι, τις κοινωνικοπολιτικές της απόψεις, τον ακτιβισμό, τα τραύματά της και τους αγώνες της με την ψυχική υγεία.
Το 1999 χειροτονήθηκε ιερέας από τη Λατινική Τριδεντική Εκκλησία, μια αίρεση που δεν αναγνωρίζεται από την κύρια Καθολική Εκκλησία. Μίλησε με συνέπεια για θέματα σχετικά με την κακοποίηση παιδιών, τα ανθρώπινα δικαιώματα, τον αντιρατσισμό, την οργανωμένη θρησκεία και τα δικαιώματα των γυναικών. Το 2017, η Ο' Κόνορ άλλαξε το όνομά της σε Magda Davitt. Αφού ασπάστηκε το Ισλάμ το 2018, το άλλαξε σε Shuhada' Sadaqat. Ωστόσο, συνέχισε να ηχογραφεί και να εμφανίζεται με το βιολογικό της όνομα.
Πρώιμα χρόνια
Η Σινέντ Ο' Κόνορ γεννήθηκε στις 8 Δεκεμβρίου 1966 στο Γκλέναγκερι του Δουβλίνου. Ονομάστηκε Σινέντ από την Σινέντ ντε Βαλέρα, τη μητέρα του γιατρού που προήδρευε του τοκετού, Éamon de Valera, και Μπερναντέτ προς τιμήν της Αγίας Μπερναντέτ της Λούρδης. Ήταν το τρίτο από τα πέντε παιδιά της οικογένειας. Τα αδέλφια της ήταν ο μυθιστοριογράφος Joseph, η Eimear, ο John και ο Eoin.
Οι γονείς της ήταν ο Τζον Όλιβερ «Σον» Ο' Κόνορ, μηχανικός δομικών κατασκευών που αργότερα έγινε δικηγόρος, και η Γιοχάννα Μαρί Ο' Γκράντι (1939-1985), οι οποίοι παντρεύτηκαν στην Εκκλησία της Παναγίας στο Δουβλίνο το 1960. Χώρισαν όταν η Σινέντ ήταν 8 ετών. Αυτή και τα δύο μεγαλύτερα αδέρφια της μεγάλωσαν με τη μητέρα τους η οποία, σύμφωνα με μαρτυρίες της Σινέντ, τους κακοποιούσε σωματικά. Το τραγούδι της Fire on Babylon αναφέρεται στις επιπτώσεις της δικής της κακοποίησης αλλά και όλων των κακοποιημένων παιδιών. Το 1979 η Ο' Κόνορ αποφάσισε να ζήσει με τον πατέρα της και τη νέα του σύζυγο, Βιόλα Μάργκαρετ Σουτερ (το γένος Κουκ) στην Αλεξάνδρια της Βιρτζίνια των ΗΠΑ.
Σε ηλικία 15 ετών, οι κλοπές σε καταστήματα και οι κοπάνες από το σχολείο, είχαν ως αποτέλεσμα την τοποθέτησή της για 18 μήνες στο Κέντρο Συμμόρφωσης Grianán, ένα άσυλο Μαγδαληνών, το οποίο διοικούνταν από το Τάγμα της Παναγίας της Φιλανθρωπίας. Εκεί ευδοκίμησε καθώς αφοσιώθηκε στην ανάπτυξη της γραφής και της μουσικής και επειδή της επιβλήθηκε η συμμόρφωση. Οι ανυπότακτοι σπουδαστές μερικές φορές στέλνονταν να κοιμηθούν στο παρακείμενο γηροκομείο, μια εμπειρία για την οποία σχολίασε αργότερα : «Ποτέ δεν έχω βιώσει - και μάλλον δεν θα βιώσω ποτέ - τέτοιο πανικό και τρόμο και αγωνία για το οτιδήποτε».
Το 1983 ο πατέρας της την έστειλε στο Newtown School όπου με την ενθάρρυνση από τον καθηγητή της, για την εκμάθηση της ιρλανδικής γλώσσας, ηχογράφησε μία επίδειξη με δύο δικά της τραγούδια. Στα μέσα του 1984 γνώρισε τον Κόλουμπ Φάρελι και μαζί δημιούργησαν ένα συγκρότημα, το Ton Ton Macoute, με την Σινέντ τραγουδίστρια. Εκείνη εγκατέλειψε το σχολείο και ακολούθησε το συγκρότημα στο Δουβλίνο.
Η μητέρα της Ο'Κόνορ, Μαρί, πέθανε σε αυτοκινητιστικό δυστύχημα στις 10 Φεβρουαρίου 1985 σε ηλικία 45 ετών, καθώς έχασε τον έλεγχο του αυτοκινήτου της πάνω σε παγωμένο δρόμο και συγκρούστηκε με λεωφορείο, όταν η Ο'Κόνορ ήταν 18 ετών. Λίγο αργότερα η ίδια η Ο' Κόνορ εγκατέλειψε το συγκρότημα. Η μουσική της καριέρα ξεκίνησε όταν το ιρλανδικό συγκρότημα In Tua Nua ανακάλυψε τη φωνή της. Η φήμη της ανήλθε προς το τέλος της δεκαετίας του 1980 με το πρώτο της άλμπουμ, The Lion and the Cobra. Το 1990 έκανε παγκόσμια επιτυχία με το Nothing Compares 2 U. Ωστόσο το τραγούδι της αντιμετώπισε κατά καιρούς πολλές διαφωνίες ύστερα από δηλώσεις και χειρονομίες τις ίδιας, όπως η χειροτονία της ως ιερέας παρόλο που ήταν γυναίκα με Ρωμαιοκαθολικό υπόβαθρο.
Τον Ιούνιο του 1993, η Ο'Κόνορ έγραψε μια δημόσια επιστολή στους Irish Times με την οποία ζητούσε από τους ανθρώπους να «σταματήσουν να την πληγώνουν» : «Αν μπορέσω μόνο να καταπολεμήσω τις φωνές των γονιών μου / και να συγκεντρώσω μια αίσθηση αυτοεκτίμησης / τότε θα μπορέσω να τραγουδήσω ΠΡΑΓΜΑΤΙΚΑ ...» Η επιστολή επαναλάμβανε τις κατηγορίες για κακοποίηση από τους γονείς της όταν ήταν παιδί, τις οποίες η Ο'Κόνορ είχε κάνει σε συνεντεύξεις της. Ο αδελφός της Τζόζεφ υπερασπίστηκε τον πατέρα τους στην εφημερίδα, αλλά συμφώνησε όσον αφορά την «ακραία και βίαιη κακοποίηση της μητέρας τους, τόσο συναισθηματική όσο και σωματική». Η Ο'Κόνορ δήλωσε εκείνο το μήνα: «Η οικογένειά μας είναι πολύ μπερδεμένη. Δεν μπορούμε να επικοινωνήσουμε μεταξύ μας. Είμαστε όλοι σε αγωνία. Εγώ πάντως είμαι σε αγωνία».
1980
Η Ο' Κόνορ ως τραγουδίστρια για το συγκρότημα Ton Τon Macoute τράβηξε την προσοχή της μουσικής βιομηχανίας και υπέγραψε με την Ensign Records, η οποία κυκλοφόρησε το πρώτο της άλμπουμ The lion and the Cobra στα τέλη του 1987. Το λεύκωμα αυτό πούλησε περισσότερα από 500.000 αντίτυπα και έγινε πλατινένιο. Εκείνη την περίοδο απέκτησε έναν έμπειρο μάνατζερ, τον Φάτνα Ο' Σίλαϊ. Αμέσως μόλις υπέγραψε ξεκίνησε τη συνεργασία  παρέχοντας τα φωνητικά για το τραγούδι Heroine το οποίο έγραψε με τον κιθαρίστα των U2 The Edge για το σάουντρακ της ταινίας Captive. Το τραγούδι Mandinka ήταν μία μεγάλη ραδιοφωνική επιτυχία της εποχής στις Ηνωμένες Πολιτείες. Το 1989 ο τραγουδιστής των The The Ματ Τζόνσον κάλεσε την Ο' Κόνορ σαν τραγουδίστρια για το άλμπουμ Mind Bomb.
1990
Με την κυκλοφορία του δεύτερου άλμπουμ της το 1990 με τίτλο I Do Not Want What I Haven' t Got, το οποίο βαθμολογήθηκε ως το Δεύτερο Καλύτερο Άλμπουμ της Χρονιάς από το NME, διακρίθηκε και οι κριτικοί επαίνεσαν την εκφραστική φωνή της. Την ίδια χρονιά συμμετείχε σε μία συναυλία των Pink Floyd καλεσμένη από τoν Ρόγερ Γουότερ. Την επιτυχία της αυτή ακολούθησε το σινγκλ Nothing Compares 2 U, διασκευή του ομώνυμου τραγουδιού του Prince, που κέρδισε τέσσερις υποψηφιότητες για βραβείο Grammy συμπεριλαμβανομένου του Καλύτερου Άλμπουμ και Καλύτερου Τραγουδιού. Για έντεκα εβδομάδες βρισκόταν στην πρώτη θέση στην Ιρλανδία όπως και στη Γερμανία. Το βίντεο του Nothing Compares 2U κέρδισε το βραβείο MTV για το Βίντεο της Χρονιάς και η Σινέντ ονομάστηκε Καλλιτέχνης της Χρονιάς το 1991. Το 1990 συνέβαλε σε μία διασκευή του You Do Something To Me, αφιέρωμα στο AIDS. Μοιράζοντας τον χρόνο της για εννιά χρόνια μεταξύ Λονδίνου και Λος Άντζελες επέστρεψε στο σπίτι της στο Δουβλίνο το 1992 για να αφοσιωθεί στην ανατροφή του εξάχρονου γιου της, που είχε αποκτήσει με τον ντράμερ Τζον Ρέινολντς τη δεκαετία του '80. Τους επερχόμενους μήνες τους πέρασε τραγουδώντας με τον δάσκαλό της Φρανκ Μέριμαν στο Parnell School of Music. Το 1992 επίσης συνέβαλε φωνητικά στο Come talk to me και το 1993 συνέβαλλε στο σάουντρακ για την ταινία In the Name of the Father με το τραγούδι You Made Me the Thief of Your Heart με τη συνεισφορά του τραγουδιστή των U2, Bono. To 1995 συμμετείχε στο μουσικό φεστιβάλ Lollapalooza αλλά τα σχέδιά της ανατράπηκαν όταν έμεινε για δεύτερη φορά έγκυος. Το 1997 έπαιξε στην ταινία του Νιλ Τζόρνταν The Butcher Boy.
2000
thumb|Η Ο' Κόνορ το 2007. Το Faith and Courage κυκλοφόρησε το 2000 συμπεριλαμβανομένου του σινγκλ No Man's Woman. Την παραμονή της κυκλοφορίας του η Ο' Κόνορ ανακοίνωσε πως είναι λεσβία κάτι το οποίο αργότερα ανακάλεσε. Το 2002 κυκλοφόρησε το άλμπουμ Sean-Nós Nua το οποίο περιείχε ένα cover από ένα καναδέζικο τραγούδι το οποίο κατακρίθηκε για ερμηνεία λεσβιακής αγάπης και όχι ετεροφυλικής. Το 2003 κυκλοφόρησε το άλμπουμ της She Who Dwells in the Secret Place of the Most High Shall Abide Under the Shadow of the Almighty και αμέσως μετά ανακοίνωσε την αποχώρηση της από το μουσικό χώρο. Στο άλμπουμ της Collaborations, το οποίο κυκλοφόρησε το 2005, συνεργάστηκε με καταξιωμένους καλλιτέχνες. Ύστερα από μία μικρή χρονική περίοδο αδράνειας ανακοίνωσε σε μία συνέντευξή της ότι η αποχώρηση της αφορούσε αποκλειστικά την ποπ και ροκ μουσική και ότι ήθελε να δοκιμάσει και άλλα είδη. Το ρέγκε άλμπουμ Throw Down Your Arms δέχθηκε θετικές κριτικές το 2005. Στις 8 Νοεμβρίου του 2006 παρουσίασε 7 τραγούδια από το επερχόμενο άλμπουμ της Theology το οποίο κυκλοφόρησε τελικά το 2007.
Τον Ιανουάριο του 2010, η Ο' Κόνορ, πραγματοποίησε ένα ντουέτο με την τραγουδίστρια Μαίρη Τζ. Μπλάιτζ με τίτλο This is to Mother You. Τα έσοδα από τις πωλήσεις του τραγουδιού δωρίθηκαν στον οργανισμό GEMS. Η Ο' Κόνορ ανακοίνωσε ότι δούλευε για την ηχογράφηση ενός νέου άλμπουμ, με τίτλο Home. Στις 10 Οκτωβρίου του 2011 η Ο' Κόνορ ανακοίνωσε ότι η ημερομηνία κυκλοφορίας του άλμπουμ, με τίτλο How About I Be Me (And You Be You) είχε οριστεί για τις 20 Φεβρουαρίου 2012. Το τραγούδι Lay your head down, γραμμένο από τους Μπάιαν Μπερν και Γκλεν Κλόουζ για το σάουντρακ της ταινίας Albert Nobbs και εκτελούμενο από την Ο' Κόνορ, απέσπασε Χρυσή Σφαίρα για το Καλύτερο Πρωτότυπο Τραγούδι.
Εμφάνιση στο Saturday Night Live
Το Saturday Night Live δεν γνώριζε εκ των προτέρων το σχέδιο της Ο'Κόνορ - κατά τη διάρκεια της πρόβας, κράτησε ψηλά μια φωτογραφία ενός παιδιού πρόσφυγα. Ο αντιπρόεδρος του NBC για το Late Night Rick Ludwin θυμήθηκε ότι όταν είδε την ενέργεια της O'Connor, «κυριολεκτικά πετάχτηκε από την καρέκλα [του]». Η σεναριογράφος του SNL Paula Pell θυμήθηκε ότι το προσωπικό στον θάλαμο ελέγχου συζητούσε για το κόψιμο των καμερών. Το κοινό ήταν εντελώς σιωπηλό, χωρίς αποδοκιμασίες ή χειροκροτήματα - ο εκτελεστικός παραγωγός Lorne Michaels θυμήθηκε ότι «ο αέρας έφυγε από το στούντιο». Διέταξε να μη χρησιμοποιηθεί το σήμα του χειροκροτήματος.
Παγκόσμιο κοινό παρακολούθησε τη ζωντανή εμφάνιση της Ο'Κόνορ, την οποία το εξώφυλλο της New York Daily News χαρακτήρισε «Ιερό Τρόμο». Το NBC έλαβε περισσότερα από 500 τηλεφωνήματα την Κυριακή και άλλα 400 τη Δευτέρα, με όλα, εκτός από επτά, να επικρίνουν την Ο'Κόνορ - συνολικά το δίκτυο έλαβε 4.400 τηλεφωνήματα. Σε αντίθεση με τις φήμες, το NBC δεν τιμωρήθηκε με πρόστιμο από την Ομοσπονδιακή Επιτροπή Επικοινωνιών για την πράξη της Ο'Κόνορ, καθώς η FCC δεν έχει ρυθμιστική αρμοδιότητα για τέτοιου είδους συμπεριφορές. Το NBC δεν αφαίρεσε την παράσταση από την καθυστερημένη μετάδοση της δυτικής ακτής εκείνο το βράδυ. Από το 2016, το NBC μεταδίδει επαναλήψεις του επεισοδίου χρησιμοποιώντας υλικό από την πρόβα τζενεράλε.
Κατά τη διάρκεια του εναρκτήριου μονολόγου του την επόμενη εβδομάδα, ο καθολικά μεγαλωμένος παρουσιαστής Τζο Πέσι κράτησε τη φωτογραφία, εξηγώντας ότι την είχε συναρμολογήσει ξανά με ταινία, προκαλώντας τεράστιο χειροκρότημα. Ο Pesci είπε επίσης ότι αν ήταν δική του η εκπομπή, «θα της έδινα [sic] ένα τέτοιο χαστούκι».
Σε μια συνέντευξη του 2002 στο Salon, όταν ρωτήθηκε αν θα άλλαζε κάτι από την εμφάνισή της στο SNL, η O'Connor απάντησε: «Διάολε, όχι!» Στο βιβλίο της «Αναμνήσεις» του 2021, η Ο'Κόνορ δήλωσε για το περιστατικό: «Όλοι θέλουν μια ποπ σταρ, βλέπετε; Αλλά εγώ είμαι μια τραγουδίστρια διαμαρτυρίας. Απλά είχα πράγματα που ήθελα να βγάλω από μέσα μου. Δεν είχα καμία επιθυμία για φήμη».
Η αντίδραση της Μαντόνα
Όταν η Μαντόνα, μεγαλωμένη σύμφωνα με τη καθολική θρησκεία, εμφανίστηκε αργότερα εκείνη τη σεζόν στο SNL, αφού τραγούδησε το «Bad Girl», κράτησε μια φωτογραφία του Joey Buttafuoco και δήλωσε : «Πολεμήστε τον πραγματικό εχθρό» καθώς την έσκισε. Η Μαντόνα επιτέθηκε επίσης έντονα στην Ο'Κόνορ στον Τύπο για το περιστατικό, λέγοντας στους Irish Times: «Νομίζω ότι υπάρχει καλύτερος τρόπος να παρουσιάσει τις ιδέες της παρά να σκίσει μια εικόνα που σημαίνει πολλά για άλλους ανθρώπους». Και πρόσθεσε: «Αν είναι εναντίον της Ρωμαιοκαθολικής Εκκλησίας και έχει πρόβλημα μαζί τους, νομίζω ότι πρέπει να μιλήσει γι' αυτό». Ο Jon Pareles στους New York Times έκανε λόγο για «επαγγελματική ζήλια» και έγραψε:"Αφού η Μαντόνα έβαλε τον εαυτό της να ντυθεί, να καλωδιωθεί, να δεθεί και να γδυθεί πλήρως για να προωθήσει το άλμπουμ της Erotica και το βιβλίο της Sex, η Ο'Κόνορ έκλεψε τις εντυπώσεις με μια φωτογραφία ενός πλήρως ντυμένου άνδρα. Αλλά η άλλη δυσφήμιση που έπεσε πάνω στην Ο'Κόνορ έδειξε ότι είχε χτυπήσει νεύρο."Ο Bob Guccione Jr. σε ένα άρθρο του στο Spin το 1993 ήταν ανένδοτος στην υπεράσπιση του O'Connor, γράφοντας:"Η Μαντόνα την κακοποίησε στον Τύπο, προφανώς για να ενισχύσει τη δημοσιότητα του Sex και τις πωλήσεις του νέου της άλμπουμ, Erotica ... Αλλά όταν η διαμάχη με τη Σινέντ απείλησε να αποσπάσει μέρος της προσοχής από την επικείμενη κυκλοφορία του Sex, η Μαντόνα βρήκε βολικά και πάλι τη θρησκεία..."Τον Νοέμβριο 1991, ένα χρόνο πριν από το περιστατικό, η O'Connor είχε δηλώσει στο περιοδικό Spin:"Η Μαντόνα είναι ίσως το μεγαλύτερο πρότυπο για τις γυναίκες στην Αμερική. Υπάρχει μια γυναίκα που οι άνθρωποι θαυμάζουν ως μια γυναίκα που αγωνίζεται για τα δικαιώματα των γυναικών. Μια γυναίκα που με προσβλητικό τρόπο προς το πρόσωπό μου, είπε ότι μοιάζω σαν να είχα πέσει πάνω σε χορτοκοπτική μηχανή και ότι είμαι τόσο σέξι όσο μια βενετσιάνικη περσίδα. Τώρα είναι η γυναίκα που η Αμερική θαυμάζει ως ακτιβίστρια για τις γυναίκες, η οποία χλευάζει μια άλλη γυναίκα επειδή δεν είναι σέξι."
Παράσταση αφιέρωμα στον Μπομπ Ντίλαν
Δύο εβδομάδες μετά την εμφάνισή της στο Saturday Night Live, η Ο' Κόνορ επρόκειτο να ερμηνεύσει το «I Believe in You» στη συναυλία αφιέρωμα για την 30ή επέτειο του Μπομπ Ντίλαν στο Madison Square Garden. Την υποδέχτηκε ένα βροντερό μείγμα από επευφημίες και χλευασμούς. Κατά τη διάρκεια των αποδοκιμασιών, ο Kris Kristofferson της είπε να μην «αφήσει τους μπάσταρδους να σε ρίξουν» και εκείνη εκείνη απάντησε: «Δεν είμαι πεσμένη». Ο θόρυβος έγινε τελικά τόσο δυνατός που η O'Connor δεν είδε κάποιο λόγο να ξεκινήσει το προγραμματισμένο τραγούδι. Ζήτησε από τον πληκτρά να σταματήσει και να δυναμώσει το μικρόφωνο, και στη συνέχεια φώναξε πάνω από το κοινό με μια αυτοσχέδια, φωνητική εκτέλεση του «War», την οποία σταμάτησε αμέσως μετά την αναφορά της στην παιδική κακοποίηση, τονίζοντας το νόημα της προηγούμενης ενέργειάς της. Στη συνέχεια κοίταξε για ένα δευτερόλεπτο κατευθείαν στο κοινό και αποχώρησε από τη σκηνή. Στη συνέχεια, ο Kristofferson την παρηγόρησε καθώς εκείνη έκλαιγε.
Όνομα
Το 2017 άλλαξε το νόμιμο όνομά της σε Magda Davitt, λέγοντας σε συνέντευξή της ότι επιθυμεί να «απελευθερωθεί από τα πατριαρχικά ονόματα σκλάβων. Ελεύθερη από τις γονικές κατάρες». Κατά τη μεταστροφή της στο Ισλάμ τον Οκτώβριο 2018, υιοθέτησε το όνομα Shuhada και πριν από τα μέσα του 2019 άλλαξε επίσης το επώνυμό της από Davitt σε Sadaqat.
Προσωπική και δημόσια εικόνα
Ενώ το ξυρισμένο κεφάλι της ήταν αρχικά μια διαβεβαίωση ενάντια στις παραδοσιακές απόψεις για τις γυναίκες, χρόνια αργότερα, η Ο'Κόνορ είπε ότι είχε αρχίσει να αφήνει τα μαλλιά της πίσω, αλλά αφού τη ρώτησαν αν ήταν η Enya, η Ο'Κόνορ τα ξύρισε ξανά. «Δεν αισθάνομαι σαν τον εαυτό μου αν δεν έχω ξυρισμένα τα μαλλιά μου. Οπότε ακόμα και όταν θα είμαι γριά, θα τα ξυρίζω».
Γάμοι και παιδιά
Η Ο'Κόνορ απέκτησε τέσσερα παιδιά ενώ παντρεύτηκε και χώρισε τέσσερις φορές. Απέκτησε τον πρώτο της γιο, τον Τζέικ, το 1987 με τον πρώτο της σύζυγο, τον μουσικό παραγωγό Τζον Ρέινολντς, ο οποίος ήταν συμπαραγωγός σε πολλά άλμπουμ της, μεταξύ των οποίων και το Universal Mother. Ο Reynolds και η Ο'Κόνορ παντρεύτηκαν αργότερα στο ληξιαρχείο του Westminster τον Μάρτιο 1989. Την ίδια χρονιά, η Ο'Κόνορ έκανε έκτρωση αφού τα πράγματα δεν πήγαν καλά με τον πατέρα. Αργότερα έγραψε το τραγούδι "My Special Child" για την εμπειρία αυτή. Η Ο'Κόνορ και ο Ρέινολντς ανακοίνωσαν το σχέδιό τους να χωρίσουν τον Νοέμβριο 1991, αφού είχαν χωρίσει για αρκετό καιρό.
Αμέσως μετά τη γέννηση της κόρης της Brigidine Roisin Waters στις 10 Μαρτίου 1996, η Ο'Κόνορ και ο πατέρας του κοριτσιού, ο Ιρλανδός δημοσιογράφος John Waters, ξεκίνησαν μια μακρά μάχη για την κηδεμονία, η οποία έληξε με την Ο'Κόνορ να συμφωνεί να αφήσει τη Roisin να ζήσει στο Δουβλίνο με τον Waters. Τον Αύγουστο 2001, η Ο'Κόνορ παντρεύτηκε τον Βρετανό δημοσιογράφο Nick Sommerlad στην Ουαλία - ο γάμος έληξε τον Ιούλιο 2002 μετά από 11 μήνες. Το 2004 απέκτησε το τρίτο της παιδί, τον γιο Shane, με τον μουσικό Donal Lunny. Το 2006 απέκτησε το τέταρτο παιδί της, τον Yeshua Francis Neil Bonadio, πατέρας του οποίου είναι ο Frank Bonadio.
Η Ο'Κόνορ παντρεύτηκε για τρίτη φορά στις 22 Ιουλίου 2010, με τον επί χρόνια φίλο και συνεργάτη της Steve Cooney, και στα τέλη Μαρτίου 2011 πήρε την απόφαση να χωρίσει. Ο τέταρτος γάμος της ήταν με τον Ιρλανδό θεραπευτή Barry Herridge. Παντρεύτηκαν στις 9 Δεκεμβρίου 2011, στο Λας Βέγκας, αλλά ο γάμος τους έληξε αφού «έζησαν μαζί μόνο 7 ημέρες». Την επόμενη εβδομάδα, στις 3 Ιανουαρίου 2012, η Ο'Κόνορ εξέδωσε μια νέα σειρά από σχόλια στο διαδίκτυο, σύμφωνα με τα οποία το ζευγάρι είχε επανασυνδεθεί.
Στις 18 Ιουλίου 2015 γεννήθηκε ο πρώτος της εγγονός, από τον γιο της Jake Reynolds και τη φίλη του Lia.
Στις 7 Ιανουαρίου 2022, δύο ημέρες αφότου δηλώθηκε η εξαφάνιση του 17χρονου γιου της Σέιν από το Νιούμπριτζ της κομητείας Κίλντερ, βρέθηκε νεκρός από την Gardaí στο Μπρέι της κομητείας Γουίκλοου, έχοντας πεθάνει από αυτοκτονία με απαγχονισμό. Η Ο'Κόνορ δήλωσε ότι ο γιος της, την επιμέλεια του οποίου έχασε το 2013, βρισκόταν σε «επιτήρηση αυτοκτονίας» στο νοσοκομείο Tallaght και «έβαλε τέλος στον επίγειο αγώνα του». Η O'Connor επέκρινε την Εκτελεστική Υπηρεσία Υγείας (HSE) όσον αφορά τον χειρισμό της υπόθεσης του γιου της. Αρχικά επέκρινε την υπηρεσία οικογενειακών υπηρεσιών της Ιρλανδίας, Tusla, αλλά το απέσυρε λίγες ημέρες αργότερα. Τον Ιανουάριο του 2022, μια εβδομάδα μετά την αυτοκτονία του γιου της, νοσηλεύτηκε με δική της πρωτοβουλία μετά από μια σειρά από tweets στα οποία ανέφερε ότι επρόκειτο να αυτοκτονήσει.
Σχέση με τον Prince
Μιλώντας για τη σχέση της με τον Prince σε συνέντευξή της στον νορβηγικό σταθμό NRK τον Νοέμβριο 2014 είπε: «Τον συνάντησα μερικές φορές. Δεν τα πηγαίναμε καθόλου καλά. Στην πραγματικότητα είχαμε έναν καβγά». Συνέχισε: «Με κάλεσε στο σπίτι του μετά το "Nothing Compares 2 U". Τα κατάφερα χωρίς αυτόν. Δεν τον είχα γνωρίσει ποτέ. Με κάλεσε στο σπίτι του - και είναι ανόητο να το κάνεις αυτό σε μια Ιρλανδή γυναίκα - είπε ότι δεν του άρεσε να λέω κακές λέξεις σε συνεντεύξεις. Έτσι του είπα να πάει να γαμηθεί....Έγινε αρκετά βίαιος. Έπρεπε να δραπετεύσω από το σπίτι του στις 5 το πρωί. Είχε μεγαλύτερη δύναμη από τη δική μου». Στα απομνημονεύματά της Rememberings το 2021, η Ο'Κόνορ περιέγραψε λεπτομερώς τη συνάντησή της με τον Prince, η οποία κυμαινόταν από το να βάζει τον μπάτλερ του να σερβίρει επανειλημμένα σούπα, παρόλο που δεν επιθυμούσε σούπα, μέχρι το να τη χτυπάει με ένα σκληρό αντικείμενο που είχε τοποθετηθεί σε μαξιλαροθήκη, αφού ήθελε μαξιλαροπόλεμο, και να την καταδιώκει με το αυτοκίνητό του αφού έφυγε από την έπαυλη.
Υγεία
Στις αρχές της δεκαετίας του 2000, η O'Connor αποκάλυψε ότι έπασχε από ινομυαλγία. Ο πόνος και η κόπωση που βίωσε την ανάγκασαν να κάνει ένα διάλειμμα από τη μουσική από το 2003 έως το 2005.
Σε ένα επεισόδιο της εκπομπής The Oprah Winfrey Show που μεταδόθηκε στις 4 Οκτωβρίου 2007, η Ο'Κόνορ αποκάλυψε ότι είχε διαγνωστεί με διπολική διαταραχή τέσσερα χρόνια νωρίτερα και είχε αποπειραθεί να αυτοκτονήσει στα 33α γενέθλιά της στις 8 Δεκεμβρίου 1999. Στη συνέχεια, στην εκπομπή Oprah: Where Are They Now? της 9ης Φεβρουαρίου 2014, η Ο'Κόνορ δήλωσε ότι είχε λάβει τρεις «δεύτερες γνώμες» και της είπαν και οι τρεις ότι δεν ήταν διπολική.
Είχε επίσης διαγνωστεί με σύνθετη διαταραχή μετατραυματικού στρες και οριακή διαταραχή προσωπικότητας.
Τον Αύγουστο του 2015 ανακοίνωσε ότι επρόκειτο να υποβληθεί σε υστερεκτομή, αφού αντιμετώπιζε γυναικολογικά προβλήματα για πάνω από τρία χρόνια. Η Ο'Κόνορ θα κατηγορούσε αργότερα την άρνηση του νοσοκομείου να χορηγήσει θεραπεία ορμονικής υποκατάστασης μετά την επέμβαση ως τον κύριο λόγο για τα προβλήματα ψυχικής υγείας που αντιμετώπισε τα επόμενα χρόνια, δηλώνοντας: "Εκτοξεύτηκα στη χειρουργική εμμηνόπαυση. Οι ορμόνες ήταν παντού. Έγινα πολύ αυτοκτονική. Ήμουν μια κακή περίπτωση".
Έχοντας καπνίσει κάνναβη για 30 χρόνια, η O'Connor πήγε σε κέντρο απεξάρτησης το 2016, για να τερματίσει τον εθισμό της. Η O'Connor ήταν αγοραφοβική.
Τον Αύγουστο 2017, η Ο'Κόνορ δημοσίευσε ένα 12λεπτο βίντεο στη σελίδα της στο Facebook, στο οποίο ανέφερε ότι αισθάνεται μόνη από τότε που έχασε την επιμέλεια του 13χρονου γιου της, Σέιν, ότι τα προηγούμενα δύο χρόνια ήθελε να αυτοκτονήσει, με μόνο τον γιατρό και τον ψυχίατρό της να την «κρατούν ζωντανή». Ένα μήνα μετά την ανάρτησή της στο Facebook, η Ο'Κόνορ εμφανίστηκε στο αμερικανικό τηλεοπτικό talk show Dr. Phil στο πρώτο επεισόδιο της 16ης σεζόν της εκπομπής. Σύμφωνα με τον Dr. Phil, η Ο'Κόνορ ήθελε να δώσει τη συνέντευξη επειδή ήθελε να «αποστιγματίσει την ψυχική ασθένεια», σημειώνοντας την επικράτηση των προβλημάτων ψυχικής υγείας μεταξύ των μουσικών. Ο Shane πέθανε τον Ιανουάριο του 2022. Μια εβδομάδα αργότερα, μετά από μια σειρά tweets στα οποία ανέφερε ότι επρόκειτο να αυτοκτονήσει, η Ο'Κόνορ εισήχθη σε νοσοκομείο.
Σεξουαλικότητα
Σε συνέντευξή της στην εφημερίδα Curve το 2000, η Ο'Κόνορ δήλωσε ότι είναι λεσβία. Αργότερα ανακάλεσε τη δήλωσή της και το 2005 δήλωσε στο Entertainment Weekly : «Είμαι κατά τα τρία τέταρτα ετεροφυλόφιλη και κατά το ένα τέταρτο ομοφυλόφιλη».
Το 2013, η Ο'Κόνορ δημοσίευσε μια ανοιχτή επιστολή στον δικό της ιστότοπο προς την Αμερικανίδα τραγουδίστρια και ηθοποιό Μάιλι Σάιρους, στην οποία προειδοποιούσε την Σάιρους για τη μεταχείριση των γυναικών στη μουσική βιομηχανία και ισχυριζόταν ότι η σεξουαλικότητα αποτελεί παράγοντα σε αυτό, η οποία ήταν απάντηση στο μουσικό βίντεο της Σάιρους για το τραγούδι της «Wrecking Ball».
Πολιτική
Η Ο'Κόνορ ήταν ένθερμη υποστηρίκτρια της ενωμένης Ιρλανδίας και κάλεσε το αριστερό ρεπουμπλικανικό κόμμα Sinn Féin να είναι «πιο γενναίο». Τον Δεκέμβριο 2014 αναφέρθηκε ότι η Ο'Κόνορ είχε προσχωρήσει στο Sinn Féin. Η Ο'Κόνορ ζήτησε την «κατεδάφιση» της Δημοκρατίας της Ιρλανδίας και την αντικατάστασή της από μια νέα, ενωμένη χώρα. Κάλεσε επίσης να παραιτηθούν βασικοί πολιτικοί του Sinn Féin, όπως ο Gerry Adams, επειδή «θυμίζουν στους ανθρώπους τη βία», αναφερόμενη στις ταραχές.
Σε συνέντευξή της το 2015 στο BBC, η Ο'Κόνορ ευχήθηκε να είχε παραμείνει η Ιρλανδία υπό βρετανική κυριαρχία (η οποία έληξε μετά τον Ιρλανδικό Πόλεμο της Ανεξαρτησίας, εκτός από τη Βόρεια Ιρλανδία), επειδή η εκκλησία ανέλαβε αντ' αυτού τη χώρα. Μετά το δημοψήφισμα για το Brexit το 2016, ο Ο'Κόνορ έγραψε στο Facebook: «Η Ιρλανδία δεν ανήκει πλέον επισήμως στη Βρετανία».
Θρησκεία
Τον Ιανουάριο 1995, η Ο'Κόνορ εμφανίστηκε στη βρετανική βραδινή τηλεοπτική εκπομπή After Dark κατά τη διάρκεια ενός επεισοδίου σχετικά με τη σεξουαλική κακοποίηση και την Καθολική Εκκλησία στην Ιρλανδία. Στη συζήτηση συμμετείχαν ένας Δομινικανός μοναχός και ένας άλλος εκπρόσωπος της καθολικής εκκλησίας, μαζί με τον πρώην Taoiseach Garret FitzGerald. Η οικοδέσποινα Helena Kennedy περιέγραψε το γεγονός: «Η Σινέντ εμφανίστηκε και υποστήριξε ότι η κακοποίηση στις οικογένειες κωδικοποιήθηκε από την εκκλησία επειδή αρνήθηκε να δεχτεί τις μαρτυρίες των γυναικών και των παιδιών».
Στα τέλη της δεκαετίας του 1990, ο επίσκοπος Michael Cox της Ιρλανδικής Ορθόδοξης Καθολικής και Αποστολικής Εκκλησίας (μια ανεξάρτητη καθολική ομάδα που δεν βρίσκεται σε κοινωνία με την Καθολική Εκκλησία) χειροτόνησε την Ο'Κόνορ σε ιερέα. Η Ρωμαιοκαθολική Εκκλησία θεωρεί άκυρη τη χειροτονία των γυναικών και υποστηρίζει ότι όποιος επιχειρεί να χειροτονήσει γυναίκα, διαπράττει αφορισμό. Ο επίσκοπος είχε έρθει σε επαφή μαζί της για να της προσφέρει τη χειροτονία μετά την εμφάνισή της στην εκπομπή Late Late Show του RTÉ, κατά τη διάρκεια της οποίας είπε στον παρουσιαστή Gay Byrne ότι αν δεν ήταν τραγουδίστρια, θα ήθελε να γίνει καθολικός ιερέας. Μετά τη χειροτονία της, ανέφερε ότι επιθυμούσε να την αποκαλούν Μητέρα Bernadette Mary.
Στις 26 Μαρτίου 2010, η Ο'Κόνορ εμφανίστηκε στην εκπομπή Anderson Cooper 360° του CNN για να μιλήσει για το σκάνδαλο σεξουαλικής κακοποίησης των Καθολικών στην Ιρλανδία. Στις 28 Μαρτίου 2010, δημοσιεύθηκε άρθρο γνώμης στην κυριακάτικη έκδοση της Washington Post, στο οποίο έγραψε για το σκάνδαλο και για την εποχή που έζησε σε πλυντήριο της Μαγδαληνής ως έφηβη. Γράφοντας για την εφημερίδα Sunday Independent χαρακτήρισε το Βατικανό ως «φωλιά των διαβόλων» και ζήτησε την ίδρυση μιας «εναλλακτικής εκκλησίας», εκτιμώντας ότι «ο Χριστός δολοφονείται από ψεύτες» στο Βατικανό. Λίγο μετά την εκλογή του Πάπα Φραγκίσκου περιέγραψε το αξίωμα του Πάπα ως «αντιχριστιανικό αξίωμα».
Η Ο'Κόνορ δήλωσε: "Η Ο'Κόνορ δεν είναι η μόνη που μπορεί να κάνει κάτι τέτοιο:"Λοιπόν, ξέρετε, υποθέτω ότι εύχομαι σε όλους το καλύτερο, και δεν γνωρίζω τίποτα για τον άνθρωπο, οπότε δεν θα βιαστώ να τον κρίνω για το ένα ή το άλλο πράγμα, αλλά θα έλεγα ότι έχει ένα επιστημονικά αδύνατο έργο, επειδή όλες οι θρησκείες, αλλά σίγουρα η Καθολική Εκκλησία, είναι πραγματικά ένα σπίτι χτισμένο στην άμμο, και πνίγεται σε μια θάλασσα αγάπης υπό όρους, και ως εκ τούτου δεν μπορεί να επιβιώσει, και στην πραγματικότητα το ίδιο το αξίωμα του Πάπα είναι ένα αντιχριστιανικό αξίωμα, η ιδέα ότι ο Χριστός χρειάζεται έναν αντιπρόσωπο είναι γελοία και βλάσφημη ταυτόχρονα, επομένως είναι ένα σπίτι χτισμένο στην άμμο, και πρέπει να σώσουμε τον Θεό από τη θρησκεία, όλες τις θρησκείες, έχουν γίνει ένα προπέτασμα καπνού που αποσπά την προσοχή των ανθρώπων από το γεγονός ότι υπάρχει ένα Άγιο Πνεύμα, και όταν μελετάτε τα Ευαγγέλια βλέπετε ότι ο χαρακτήρας του Χριστού ήρθε για να μας πει ότι το μόνο που χρειάζεται είναι να μιλάμε απευθείας με τον Θεό, δεν χρειαζόμασταν ποτέ τη Θρησκεία."Ερωτηθείσα αν κατά την άποψή της είναι άσχετο ποιος θα εκλεγεί Πάπας, η Ο' Κόνορ απάντησε"Ειλικρινά, δεν θέλω να δείξω ασέβεια στους Καθολικούς, γιατί πιστεύω στον Ιησού Χριστό, πιστεύω στο Άγιο Πνεύμα, σε όλα αυτά, αλλά πιστεύω επίσης σε όλα αυτά, δεν νομίζω ότι ενδιαφέρει αν το λέτε Φρεντ ή Ντέιζι, καταλαβαίνετε; Η θρησκεία είναι ένα προπέτασμα καπνού, έχει τους πάντες να μιλάνε στον τοίχο. Υπάρχει ένα Άγιο Πνεύμα που δεν μπορεί να παρέμβει για λογαριασμό μας, εκτός αν το ζητήσουμε εμείς. Η θρησκεία μας κάνει να μιλάμε στον τοίχο. Ο χαρακτήρας του Χριστού μας λέει ο ίδιος: πρέπει να μιλάτε μόνο απευθείας στον Πατέρα- δεν χρειάζεστε μεσάζοντες. Όλοι νομίζαμε ότι χρειαζόμασταν, και δεν πειράζει, δεν είμαστε κακοί άνθρωποι, αλλά ας ξυπνήσουμε... Ο Θεός ήταν εκεί πριν από τη θρησκεία- είναι εκεί [σήμερα] παρά τη θρησκεία- θα είναι εκεί όταν η θρησκεία εξαφανιστεί."Η Tatiana Kavelka έγραψε για το μεταγενέστερο χριστιανικό έργο της Ο'Κόνορ, περιγράφοντάς το ως «θεολογικά φορτισμένο αλλά ανορθόδοξο, προσανατολισμένο προς τον διαθρησκειακό διάλογο και προς εκείνους που βρίσκονται στο περιθώριο».
Τον Αύγουστο 2018, μέσω ανοιχτής επιστολής, ζήτησε από τον Πάπα Φραγκίσκο να την αφορίσει, όπως είχε ζητήσει από τον Πάπα Βενέδικτο ΙΣΤ' και τον Πάπα Ιωάννη Παύλο Β'.
Μετά τη μεταστροφή της στο Ισλάμ, η O'Connor αποκάλεσε όσους δεν είναι μουσουλμάνοι "αηδιαστικούς" και επέκρινε τους χριστιανούς και εβραίους θεολόγους στο Twitter τον Νοέμβριο του 2018. Έγραψε: «Αυτό που πρόκειται να πω είναι κάτι τόσο ρατσιστικό που ποτέ δεν πίστευα ότι η ψυχή μου θα μπορούσε να το νιώσει ποτέ. Αλλά πραγματικά δεν θέλω ποτέ ξανά να περάσω χρόνο με λευκούς ανθρώπους (αν έτσι λέγονται οι μη μουσουλμάνοι). Ούτε για μια στιγμή, για κανέναν λόγο. Είναι αηδιαστικοί». Αργότερα τον ίδιο μήνα, η Ο'Κόνορ δήλωσε ότι τα σχόλιά της έγιναν σε μια προσπάθεια να αναγκάσει το Twitter να κλείσει τον λογαριασμό της. Τον Σεπτέμβριο του 2019, ζήτησε συγγνώμη για τα σχόλια, λέγοντας: «Δεν ήταν αλήθεια τότε και δεν είναι αλήθεια τώρα. Πυροδοτήθηκα ως αποτέλεσμα της ισλαμοφοβίας που εκσφενδονίστηκε πάνω μου. Ζητώ συγγνώμη για τον πόνο που προκλήθηκε. Αυτό ήταν ένα από τα πολλά τρελά tweets που ξέρει ο Κύριος».
Απομνημονεύματα
Τα απομνημονεύματα της Ο'Κόνορ, με τίτλο Rememberings, εκδόθηκαν τον Ιούνιο 2021. Ο Neil McCormick στην εφημερίδα The Daily Telegraph έγραψε ότι πρόκειται για ένα «γενναίο, ειρωνικό νέο απομνημονεύμα» με «χιούμορ και προοπτική». Ο Guardian έγραψε ότι ήταν ένα απομνημονεύμα «γεμάτο καρδιά, χιούμορ και αξιοσημείωτη γενναιοδωρία».
Θάνατος
Στις 26 Ιουλίου 2023, η οικογένεια της Ο'Κόνορ εξέδωσε ανακοίνωση ότι πέθανε σε ηλικία 56 ετών, χωρίς να αναφέρει την ημερομηνία ή την αιτία θανάτου.
Εξωτερικοί σύνδεσμοι
Κατηγορία:Ιρλανδοί τραγουδιστές Κατηγορία:Πανθεϊστές Κατηγορία:Βραβευμένοι με Brit Κατηγορία:Βραβευμένοι με Γκράμι Κατηγορία:ΛΟΑΤ Μουσουλμάνοι
Τόμας Κρίστιανσεν
Ο Τόμας Κρίστιανσεν (Thomas Christiansen Tarín) (γεν. 11 Μαρτίου 1973 στο Χέντσουν της Δανίας ) είναι παλαίμαχος ποδοσφαιριστής, διεθνής με την Ισπανία αλλά γεννημένος στη Δανία, τόπο καταγωγής του πατέρα του. Αγωνίστηκε σε διάφορες ισπανικές ομάδες: Χιχόν, Οσασούνα, Σανταντέρ, Ρεάλ Οβιέδο, Βιγιαρρεάλ ΚΦ. Επίσης, έπαιξε για λίγο στην Ελλάδα στην Α΄ Εθνική με τoν Πανιώνιο, στη Δανία και έξι σεζόν στη Μπούντεσλιγκα με την Μπόχουμ και το Αννόβερο. Με ύψος 1,80 και αριστεροπόδαρος, αγωνιζόταν ως αριστερός επιθετικός.
Βιογραφικό
Ο Τόμας Κρίστιανσεν γεννήθηκε το 1973 από Δανό πατέρα και Ισπανίδα μητέρα. Μεγάλωσε στη Δανία και άρχισε να παίζει ποδόσφαιρο το 1982 σε ηλικία εννέα ετών στην Αβεντόρε (Avedøre). Ως έφηβος αγωνίστηκε στις Μπρόντμπι (Brøndby) και Χβιντόβρε (Hvidovre). Στις αρχές του 1991 δοκιμάστηκε στην εφηβική ομάδα της Ρεάλ Μαδρίτης, αλλά δεν έμεινε στο σύλλογο, διότι δεν του το επέτρεψε η μητέρα του. Επέστρεψε στη Δανία, στη Μπόλντκλουμπεν (Boldklubben ή Β 93), με την οποία σε ένα ματς εφηβικού πρωταθλήματος πέτυχε έξι γκολ κάνοντας αίσθηση. Τελικά, το Μάιο του 1991 ξαναπήγε στην Ισπανία, αυτή τη φορά στην εφηβική ομάδα της Μπαρτσελόνα. Αφού πήρε την ισπανική αθλητική υπηκοότητα, υπέγραψε συμβόλαιο με την ομάδα της Βαρκελώνης, αλλά εντάχθηκε στην Μπαρτσελόνα Αθλέτικ, τη Β΄ ομάδα της Μπαρτσελόνα, που αγωνιζόταν στη Β΄ κατηγορία (Segunda División).
Από το Φεβρουάριο του 1993 ως το 1995 αγωνίστηκε ως δανεικός στη Χιχόν, στην Οσασούνα και στη Σανταντέρ, μια και διαδοχικοί τραυματισμοί δεν του επέτρεψαν να ενταχθεί στην Μπαρτσελόνα, αν και έκανε τη θερινή προετοιμασία με την ομάδα του Γιόχαν Κρόιφ.
Τον Οκτώβριο του 1995 δόθηκε στη Μάντσεστερ Σίτι, αλλά ο Κρίστιανσεν δεν επιθυμούσε να πάει στην Αγγλία και τελικά τον Ιανουάριο του 1996 πήρε μεταγραφή στη Ρεάλ Οβιέδο, όπου έμεινε μιάμιση σεζόν. Ακολούθως έπαιξε στη Βιγιαρρεάλ, την οποία βοήθησε να ανεβεί στην Πριμέρα Ντιβιζιόν το 1998, για να υποβιβαστεί την επόμενη χρονιά. Το 1999 έμεινε χωρίς ομάδα. Έπαιξε για λίγο στην Τεράσα, ομάδα Γ΄ κατηγορίας από την Καταλονία και το Δεκέμβριο του 1999 ήρθε στην Ελλάδα και στον Πανιώνιο για το υπόλοιπο της σεζόν 1999-2000. Βοήθησε την ομάδα να φτάσει ως τα πλέι-οφ για την έξοδο στο Κύπελλο ΟΥΕΦΑ, στα οποία δεν τα καταφέρε, αφού αγωνιζόταν με μειονέκτημα έδρας, αν και πάλαιψε παίρνοντας ισοπαλία 2-2 από τον Ηρακλή και χάνοντας 2-3 από τον Άρη.